CELEX: 32021D0905
Language: fi
Date: 2020-12-03 00:00:00
Title: Neuvoston päätös (YUTP) 2021/905, annettu 3 päivänä joulukuuta 2020, Somalian turvallisuusjoukkojen kouluttamiseen osallistumista koskevan Euroopan unionin sotilasoperaation (EUTM Somalia) asemasta Somalian liittotasavallassa tehdyn Euroopan unionin ja Somalian liittotasavallan välisen sopimuksen allekirjoittamisesta ja tekemisestä unionin puolesta

7.6.2021   
               
               
                  FI
               
               
                  Euroopan unionin virallinen lehti
               
               
                  L 200/1
               
            
         NEUVOSTON PÄÄTÖS (YUTP) 2021/905,
         annettu 3 päivänä joulukuuta 2020,
         Somalian turvallisuusjoukkojen kouluttamiseen osallistumista koskevan Euroopan unionin sotilasoperaation (EUTM Somalia) asemasta Somalian liittotasavallassa tehdyn Euroopan unionin ja Somalian liittotasavallan välisen sopimuksen allekirjoittamisesta ja tekemisestä unionin puolesta
         EUROOPAN UNIONIN NEUVOSTO, joka
         ottaa huomioon Euroopan unionista tehdyn sopimuksen ja erityisesti sen 37 artiklan yhdessä Euroopan unionin toiminnasta tehdyn sopimuksen 218 artiklan 5 ja 6 kohdan kanssa,
         ottaa huomioon unionin ulkoasioiden ja turvallisuuspolitiikan korkean edustajan ehdotuksen,
         sekä katsoo seuraavaa:
         
                     (1)
                  
                  
                     Neuvosto hyväksyi 15 päivänä helmikuuta 2010 päätöksen 2010/96/YUTP (1), jolla perustettiin Somalian turvallisuusjoukkojen kouluttamiseen osallistumista koskeva Euroopan unionin sotilasoperaatio (EUTM Somalia).
                  
               
                     (2)
                  
                  
                     Somalian tasavallan väliaikaisen liittohallituksen pääministeri vahvisti 11 päivänä tammikuuta 2013 unionin ulkoasioiden ja turvallisuuspolitiikan korkealle edustajalle lähettämässään kirjeessä, että EU:n johtaman Atalanta-operaation asemasta 31 päivänä joulukuuta 2008 tehtyyn sopimukseen sisältyviä oikeuksia ja velvoitteita sovelletaan myös EUCAP Nestoriin sekä sen henkilöstöön, tiloihin ja omaisuuteen, ja antoi EUTM:n henkilöstölle luvan käyttää tarvittavia ja oikeasuhteisia voimakeinoja muun muassa operaation henkilöstön, sen tilojen ja omaisuuden suojaamiseksi sekä operaation henkilöstön välittömässä läheisyydessä olevien henkilöiden suojaamiseksi teoilta, jotka vaarantaisivat näiden henkilöiden hengen tai todennäköisesti aiheuttaisivat heille vakavia fyysisiä vammoja.
                  
               
                     (3)
                  
                  
                     Neuvosto hyväksyi 19 päivänä marraskuuta 2018 päätöksen (YUTP) 2018/1787 (2) EUTM Somalian voimassaolon jatkamisesta 31 päivään joulukuuta 2020.
                  
               
                     (4)
                  
                  
                     Neuvosto päätti 11 päivänä marraskuuta 2019, että olisi aloitettava neuvottelut sopimuksen tekemisestä unionin ja Somalian liittotasavallan välillä EUTM Somalian asemasta.
                  
               
                     (5)
                  
                  
                     Somaliassa ja Afrikan sarvessa yhteisen turvallisuus- ja puolustuspolitiikan alalla toteutettavien toimien kokonaisvaltaisen ja koordinoidun strategisen uudelleentarkastelun yhteydessä poliittisten ja turvallisuusasioiden komitea hyväksyi 16 päivänä heinäkuuta 2020 erityisesti, että EUTM Somalian voimassaoloa olisi jatkettava 31 päivään joulukuuta 2022.
                  
               
                     (6)
                  
                  
                     Unioni ja Somalian liittotasavalta ovat neuvotelleet sopimuksen EUTM Somalian asemasta Somalian liittotasavallassa.
                  
               
                     (7)
                  
                  
                     Euroopan unionista tehtyyn sopimukseen ja Euroopan unionin toiminnasta tehtyyn sopimukseen liitetyssä, Tanskan asemasta tehdyssä pöytäkirjassa N:o 22 olevan 5 artiklan mukaisesti Tanska ei osallistu niiden unionin päätösten ja toimien valmisteluun ja täytäntöönpanoon, joilla on merkitystä puolustuksen alalla. Tanska ei osallistu tämän päätöksen täytäntöönpanoon eikä siten osallistu tämän operaation rahoitukseen.
                  
               
                     (8)
                  
                  
                     Sopimus olisi hyväksyttävä unionin puolesta,
                  
               ON HYVÄKSYNYT TÄMÄN PÄÄTÖKSEN:
         
            1 artikla
            Hyväksytään Somalian turvallisuusjoukkojen kouluttamiseen osallistumista koskevan Euroopan unionin sotilasoperaation (EUTM Somalia) asemasta Somalian liittotasavallassa tehty Euroopan unionin ja Somalian liittotasavallan välinen sopimus unionin puolesta (3).
         
         
            2 artikla
            Neuvoston puheenjohtaja valtuutetaan nimeämään yksi tai useampi henkilö, jolla on oikeus allekirjoittaa sopimus unionia sitovasti.
         
         
            3 artikla
            Tämä päätös tulee voimaan päivänä, jona se hyväksytään.
         
         
            Tehty Brysselissä 3 päivänä joulukuuta 2020.
            
               
                  Neuvoston puolesta
               
               
                  Puheenjohtaja
               
               M. ROTH
            
         
         
            (1)  Neuvoston päätös 2010/96/YUTP, annettu 15 päivänä helmikuuta 2010, Somalian turvallisuusjoukkojen kouluttamiseen osallistumista koskevasta Euroopan unionin sotilasoperaatiosta (EUVL L 44, 19.2.2010, s. 16).
         
            (2)  Neuvoston päätös (YUTP) 2018/1787, annettu 19 päivänä marraskuuta 2018, Somalian turvallisuusjoukkojen kouluttamiseen osallistumista koskevasta Euroopan unionin sotilasoperaatiosta annetun päätöksen 2010/96/YUTP muuttamisesta ja sen voimassaolon jatkamisesta (EUVL L 293, 20.11.2018, s. 9).
         
            (3)  Ks. tämän virallisen lehden sivu 3